«Балдырған» бөбекжайы ұжымының жоспардан тыс

сыбайлас жемқорлық туралы жиналыс

№1 Хаттамасы

17.09.2020ж. Жаңаарқа кенті

Қатысқандар : - 35 адам

Қатыспағандар: - 7 адам

Сыбайлас жемқорлықты болдырмаудың алдын алу жолдары «Жемқорлық-мемлекеттің, қоғамның дамуына тежеу болатын, болашағына кесірін тигізетін індет». Н.Ә.Назарбаев.

**Күн тәртібінде:**

1. Сыбайлас жемқорлық деген не, онымен күрес қағидалары. Ұжымға

түсініктеме беру.

**Тыңдалды:** бөбекжай директоры Р.Смагулова

Аталған мәселе бойынша бөбекжай директоры Р.Смагулова ұжым арасында сыбайлас жемқорлық жайында түсініктеме беріп өтті.

1998 жылы 2 шілдеде «сыбайлас жемқорлыққа қарсы күрес» туралы Қазақстан Республикасының заңы қабылданданды, лексикалық қорымызға «сыбайлас жемқорлық» (коррупция) деген сөз тіркесі енді. Бұл қазір бұқаралық ақпарат құралдарынан түспейтін мәселе болды. «Коррупция» латын тілінен шыққан сөз. Ол лауазым иелерінің, қоғам және саяси қайраткерлердің параға сатылғыштығы деген мағынада санамызда көптен қалыптасқан. Сыбайлас жемқорлықпен күресу Қазақстанның бүгінгі күнгі күрделі мәселесі болып отыр. Үлкен әлеуметтік қасірет болып табылатын ол саяси даму тұрғысынан бір – біріне ұқсамайтын әлемдегі барлық елдердің қай – қайсын да қатты алаңдатаны анық,- деді.

**Сөйлеген:** балабақша әдіскері С. Наурзбекова Елбасы алға тартқан міндет жергілікті жерлердегі құзырлы органдармен қоғамдық ұйымдар жұмысының темірқазығына айналып отыр. Елімізде жемқорлықпен және ұйымдасқан қылмыстықпен күресті күшейту шараларына орай «Сыбайлас жемқорлыққа қарсы күрес туралы» , «Мемлекеттік қызмет туралы» арнайы заңдар қабылданды. Жемқорлықпен күрес арнайы дайындалған мемлекеттік бағдарлама негізінде жүзеге асырылуда.

Сыбайлас жемқорлықты болдырмау мен алдын алудың ең алғашқы нүктесі жастарды бала кезінен тәрбиелеу болып табылады. Барлық білім беру мекемелерінде жемқорлықты болдырмау мен алдын алуға арналған іс-шаралар өткізіліп тұрады.

Осыған орай бөбекжай бойынша «Сыбайлас жемқорлыққа қарсы күрес жөніндегі іс-шаралар» жоспары жасалып, бекітіліп жұмыс түрлері жүргізілуде. Жемқорлықты болдырмау мен алдын алуға арналған әрбір іс-шара мақсатты болып келеді.

**Сыбайлас жемқорлық саясатының мақсаттары мен міндеттері:** 1.Сыбайлас жемқорлыққа қарсы көзқарасты қалыптастыру,оның алдын алу көріністерін азайту.

2.Құқықтық мәдениет деңгейін жоғарылату, құрылымдық және қоғамдық ұйымдардың жұмысын қамтамасыз ететін қабылданған шешімдердің ашықтығы және жариялылығы.

3. Оқу-білім үрдісінде оқушылар мен оқытушылар тарапынан болатын келеңсіз әрекеттердің алдын алу және оларға қатаң бақылау қою.

**Әр педагог білуі тиіс:**

- Сыбайлас жемқорлыққа байланысты құқық бұзушылық пен күрестің нормативтік құқықтық базасын;

-Сыбайлас жемқорлыққа байланысты құқық бұзушылық үшін жауапкершілікке тартылу тәртібі;

-Сыбайлас жемқорлыққа байланысты құқық бұзушылықтың алдын алу және жол бермеу;

-Сыбайлас жемқорлыққа байланысты әр түрлі іс-әрекеттерге қарсы шығу.

 Сондықтан сыбайлас жемқорлыққа қарсы күресу барлық Қазақстан Республикасы азаматтарының азаматтық борышы деп білу керек.

**Шешімі:**

1.Өз жұмысында сыбайлас жемқорлыққа қарсы стандарт пен Әдеп кодексі басшылыққа алынсын.

2. Барлық ұжым мүшелері сыбайлас жемқорлық туралы заңды әрдайым ұстанып отырсын.

Бөбекжай директоры Р.Смагулова

Хатшы Н.Жакупбекова